
Mitjançant acord del Ple de l’ajuntament de data 12 de març de 2020 es varen aprovar definitivament les Bases reguladores de la concessió d’ajuts per a entitats sense ànim de lucre radicades al municipi que tinguin per objecte la cura, protecció i control d’animals domèstics que viuen al carrer i el benestar animal i es va obrir convocatòria per a l’atorgament de les subvencions.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions:

Objecte 
Ajuts a les entitats sense afany de lucre que compleixin amb els requisits establerts a les mateixes, destinades a gestionar i controlar les colònies de gats del municipi i al benestar animal en general, que estiguin radicades al municipi. 

Les necessitats bàsiques que pretenen atendre aquestes bases són: la protecció i defensa dels animals domèstics, que prioritzin l’esterilització i garanteixin atenció veterinària als gats de carrer. La concessió de la subvenció duu implícita la signatura d’un conveni de col•laboració entre l’entitat beneficiària i l’ajuntament.

Beneficiaris 
Entitats sense ànim de lucre legalment constituïdes i amb seu o delegació a la vila del Catllar, que estiguin degudament inscrites en els corresponents registres públics i oficials i en el Registre Municipal d’Entitats de l’ajuntament.

Requisits 

L’entitat beneficiària de la subvenció: 

No ha de tenir pendent de justificar cap subvenció atorgada anteriorment per aquest ajuntament (excepte que encara no hagi transcorregut el termini de justificar). 

Ha de trobar-se al corrent del compliment de les obligacions tributàries i de les de la Tresoreria General de la Seguretat Social.

Bases Reguladores 
Les bases reguladores per a la concessió d'ajudes a persones i unitats familiars o de convivència van ser aprovades definitivament pel ple de la corporació, en la sessió celebrada el 12 de març de 2020 i publicades al Butlletí Oficial de la Província de Tarragona CIE: BOPT-I-2018-00995 de 5 de febrer de 2018. 

Quantia de la subvenció o criteris d’individualització
La quantia total màxima prevista en el pressupost és de 1.750 €. 

Termini de presentació de sol·licituds 
El termini de presentació de les sol•licituds serà de 15 dies hàbils a comptar des de la publicació de la convocatòria de les presents bases per part de la “Bases de Datos Nacional de Subvenciones” al diari oficial corresponent (BOP Tarragona).

El Catllar, a data de la signatura digital.
